ming030890/wiki-yue-high-quality huggingface dataset:
化成

化成（韓文：화성군／化成郡 Hwasŏng gun */?）係朝鮮民主主義人民共和國咸鏡北道嘅一個郡。
化獸師

化獸師（英文：Animagi，複數：Animagus），呢個係《哈利波特》系列入面嘅一種巫師，佢係動物同埋魔法師嘅混成詞，指一種可以唔洗用魔杖嘅情況下都可以隨心所欲變成一種動物嘅巫師。化獸師係為數唔多可以唔洗依靠魔杖嚟施展魔法嘅巫師，只有能力強大嘅巫師先至能夠做到化獸師。一個化獸師通常只可以有一種動物形態，而佢嘅動物形態就由巫師嘅性格特質而定，唔係人為嘅選擇，而好多時化獸師嘅動物形態同佢護法咒（中文：哈利波特世界觀與設定#護法咒）嘅形態係一樣嘅。
化獸師極難修煉，隨時都會走火入魔。呢個系列嘅作者J·K·羅琳喺《吟遊詩人皮陀故事集》裡面表明化獸師同透過變形術嚟成為動物，又或係變身成為狼人係三種唔同嘅嘢。小說入面明確咁強調咗化獸師同狼人之間嘅分別：化獸師可以完全控制佢哋嘅轉變，仲保留咗巫師原有嘅意識同思想、推理、記憶嘅能力；但變形術會搞到巫師淨係得返動物嘅思想，搞到佢哋喺不知不覺下唔記得自己係一個巫師而被困住咗，除非有另外嘅巫師將佢哋變番返嚟；而狼人嘅轉變就係非自願嘅，包括性格上嘅嚴重變化。變成狼人後「...佢會唔再記得自己係邊個，佢會殺死自己最好嘅朋友，狼人淨係會回應自己同類嘅呼喚。」狼人喺佢變身果陣飲用魔藥縛狼汁係維持佢嘅理智、智力同記憶力嘅唯一方法。
魔法部一直密切咁關注住化獸師，喺魔法部裡面有一張記載住化獸師資料嘅名單，喺上面有每個化獸師變成各種動物果時嘅特徵（例如：麥教授化身成貓果時嘅眼睛附近有類似佢副眼鏡嘅花紋）。另外，如果巫師嘅身體有改變（例如係彼得·佩迪魯嘅手指斷咗），呢種改變亦都會反映喺佢哋嘅動物形態身上。巫師喺成為化獸師之後無喺魔法部註冊會被判處去阿茲卡班監獄（中文：哈利波特中的地點#阿茲卡班監獄）坐監。
化痰藥

化痰藥係種藥，令呼吸道嘅痰變稀，從而更容易咳出。傷風感冒如果有痰嘅病徵，醫生都會處方化痰藥。
化療

化療一位女性乳癌病患正接受緊歐洲紫杉醇化療。手腳各別套上冷手套（手）同酒類冷卻裝置（英文：Wine accessory#Wine coolers）（腳）以減低對指甲嘅傷害。
化學療法（英文：chemotherapy），簡稱化療（chemo），係用化學合成嘅藥物嚟治療疾病，為目前治療腫瘤同某啲自身免疫性疾病嘅主要手段之一，不過喺治療入面，普遍會為患者帶嚟明顯嘅噁心同嘔吐等副作用，令患者唔舒服。化療係指應用藥物治療癌症。呢啲可以殺滅腫瘤細胞嘅藥物有時被叫做細胞毒藥物。好多化療藥物係天然，例如植物，其他就係人工合成。依家已經有超過50種化療藥物，常用嘅有：表阿黴素（英文：Epirubicin）、阿黴素、柔紅黴素、絲裂黴素、5-氟尿嘧啶等。呢啲藥物經常以唔同強度聯合應用。
化療係一種全身性治療手段。對原發竈、轉移竈同亞臨床轉移竈均有治療作用，但係化療治療腫瘤時，唔單只會殺傷腫瘤細胞，亦可能將正常細胞同免疫（抵抗）細胞一齊殺滅，所以化療係一種「兩害相權取其輕」嘅治療手段。
由於癌細胞嘅增長比正常細胞快，抗癌藥物嘅作用原理通常係阻斷細胞分裂以抑制癌細胞生長，例如一啲藥物可以抑制去氧核醣核酸嘅覆制。
當然，化療亦可以用喺非腫瘤治療，例如用嚟殺滅病菌（抗菌化療）。喺呢個意義入面講，首先應用化療劑嘅係保羅·埃利希，佢喺1909年用含砷化合物治療梅毒。其他化療方法仲有用嚟治療自體免疫性疾病，例如多發性硬化癥、類風濕性關節炎同抑制器官移植後嘅排斥反應等。
化粧

化粧，又叫美容、扮靚，係指修飾樣貌嘅行為，等佢睇落靚啲，多數後生女人都會做，亦有少數男人會做。
化粧用到嘅嘢叫化粧品。
化比奧簡拿華路

化比奧簡拿華路（粵拼：faa3 bei2 ngou3 gaan2 naa4 waa4 lou6，意大利文：Fabio Mamerto Cannavaro，1973年9月13號—）係一位已經退咗役嘅意大利足球員。

生涯
佢曾經效力過拿坡里、巴馬足球會（意大利文：Parma Calcio 1913）、國際米蘭同埋祖雲達斯呢啲意大利球會。佢響嗰陣時已經好出名，但喺成績方面就麻麻哋，獎項唔多，要等到2006年先贏得世界足球先生。2006年開始佢效力西班牙甲組足球聯賽球會皇家馬德里。
簡拿華路係世界球壇少有嘅星級後衛，佢曾經三次參與世界盃（1998、2002、2006），代表國家隊上陣超過100次。而響佢上陣嘅第一百場國際賽，就係世界盃決賽對住法國隊。本來一直以來意大利都未曾贏過法國，但簡拿華路就成功打破呢個紀錄，贏得冠軍。所以有人評價簡拿華路嘅水準，可以同世界經典後衛碧根鮑華相比。
2014年11月4號，廣州恆大淘寶足球會官方宣佈由化比奧簡拿華路做主教練，直到2015年6月6號先至結束。
2016年，佢取代盧森保高，擔任天津權健足球會主教練，並且喺賽季最後一輪，成功帶領天津權健取得2016年中國甲組足球聯賽亞軍，並升班到2017年中國超級足球聯賽。2017年，佢返廣州恆大做主教練，到2021年離任。
印度十字棋

印度十字棋（印地文： पचीसी，Pachisi）係古印度嘅棋，有一個十字形嘅棋盤，之後演變出英國十字棋同飛行棋之類嘅棋。
印度佛法

印度佛法（粵拼：jan3 dou6 faat6 fat3），音譯做達嘛（梵文：धर्म，dharma，巴利文：धम्म，dhamma）係喺印度嘅哲學同埋宗教上面好極緊要嘅術語。
印度單棘躄魚

印度單棘躄魚（學名：Chaunax multilepis）係單棘躄魚科單棘躄魚屬嘅其中一個種。
印度人民黨

印度人民黨（粵拼：jan3 dou6 jan4 man4 dong2，印地文：भारतीय जनता पार्टी；英文：Bharatiya Janata Party，BJP），係印度兩個主要政黨之一（第個係印度國民大會黨）。喺2019年，印度人民黨係印度議會同邦議會入面代表權最大嘅政黨，亦係世界上成員最多嘅政黨。
印度叛亂

印度叛亂係指1857年至1858年期間印度反對不列顛東印度公司殖民統治嘅一次大型起義。學界對呢次起義個名唔統一，第啲叫法諸如印度民族起義、印度1857年起義、印度嘩變（Indian Mutiny）、印度兵兵變（Sepoy Mutiny）、大叛亂（The Great Rebellion）、1857年叛亂（Revolt of 1857）、印度暴動（Indian Insurrection）、第一次印度獨立戰爭（First War of Independence）等等。
呢次起義嘅起因喺學界係噉有拗撬、冇一個明確嘅講法，直接導火線係回教徒士兵入面盛傳有關豬油嘅謠言，演變成反抗東印度公司對印度土著兵同正規英兵有唔同嘅待遇。
印度史

印度有文字記錄嘅歷史就可以追溯到公元前3300年嘅印度河文明。文明滅亡後，雅利安人開始進佔印度次大陸，發展出吠陀文化。
前6世紀，波斯第一帝國大流士一世征服過印度河平原，到前4世紀再畀馬其頓王國嘅亞歷山大大帝再次征服，無耐印度建立自己頭一個王朝孔雀王朝，之後歷經巽伽王朝、甘華王朝、百乘王朝、貴霜王朝、笈多王朝、波羅王朝等王朝。
11世紀伊斯蘭入侵印度，建立德里蘇丹國，到16世紀畀蒙古嘅蒙兀兒汗國取代。差唔多同一時間，歐洲嘅殖民者陸續去到印度建立據點，當中以17世紀頭成立嘅大英帝國東印度公司勢力最大，逐漸控制住成個印度次大陸，1858年正式建立英屬印度。
第一次世界大戰後，英屬印度已經開始醞釀獨立運動。第二次世界大戰後，大英帝國元氣大傷，無辦法繼續維持英屬印度嘅統治，安排印巴分治，建立印度同巴基斯坦（包括孟加拉國前身嘅東巴基斯坦）兩個獨立國。
印度咖喱角

印度咖喱角係印度式嘅咖喱角，餡有薯蓉、洋蔥、青豆、扁豆、松仁、香料同肉碎（食素可以改用菜碎），點薄荷醬食。
勁歌金榜

《勁歌金榜》（JSG Billboard）係香港無綫電視翡翠台嘅音樂節目，亦係無綫電視為香港流行歌搞嘅音樂排行榜，1986年創立。勁歌金榜本嚟係每個禮拜喺音樂節目《勁歌金曲》入面報榜，自2023年節目停播後，《勁歌金榜》分拆成獨立節目。
勁量

勁量（Energizer）係其中一隻電芯牌子，1896年喺美國密蘇里州開張，主要競爭對手係金霸王。
勁爆熱舞：馬利奧版

勁爆熱舞：馬利奧版（英文：Dance Dance Revolution: Mario Mix），係由任天堂同埋科樂美開發嘅音樂遊戲，2005年推出。
勁爆狗仔隊

《勁爆狗仔隊》（韓文：빅이슈 Big-isyu，英文：Big Issue），係韓國SBS喺2019年3月6號播嘅連續劇，由李東勳導演同埋張赫麟編劇。
勁騎26

《勁騎26》（Free Rider）係香港電視娛樂製作嘅資訊節目，由王智德主持，2022年4月25號到5月13號逢禮拜一到五 22:30－23:00播。節目用電單車做主題，而節目名「26」（二轆；粵拼：ji6 luk1）嘅意思就係「兩個轆」，電單車嘅花名。
勃生

勃生係緬甸愛耶也華地省（亦叫伊洛瓦底省）嘅省府，近住伊洛瓦底江嘅入海處。今日嘅人口有三十幾萬。
勃艮第公爵路易

勃艮第公爵路易（Louis, duc de Bourgogne，1682年8月16號—1712年2月18號）係法國國王路易十四個大孫，大王太子路易個大仔，喺佢阿爸死咗後做咗王位繼承人。皆因佢死得早過佢阿爺，所以無機會繼位，最後由佢細仔繼位，即係路易十五。
勃蘭登堡

勃蘭登堡（德文：Brandenburg）係德國一聯邦州，首府波茨坦，面積29,500平方公里，人口245萬。
嘉林邊

嘉林邊（Grampian）係英國蘇格蘭嘅地區，1975年到1996年係個政區，之後分拆做鴨巴甸郡、鴨巴甸同慕禮。
嘉模聖母堂

嘉模聖母堂（葡文：Igreja de Nossa Senhora do Carmo）喺澳門氹仔嘉路士米耶馬路同嘉模前地交界，係氹仔唯一一座天主教堂。
1885年9月15號嘉模聖母堂落成，喺1992年被列入澳門文物名錄。

建築特色
嘉模聖母堂有三層，外牆係米黃色，頂部有一個鐘樓，鐘樓下面嗰一層係唱詩台。教堂裏面只有一條走廊，中間主祭台恭敬嘉模聖母，兩側係耶穌同聖若瑟像。另外，教堂入口左面小堂設有嘉模聖母像，建築物充滿新古典風格。
嘉手納町

嘉手納町（日文：嘉手納町／かでなちょう Kadena chō */?，琉球文：嘉手納／カディナー Kadinaa）係日本沖繩縣中頭郡嘅一個町。
嘉數由美

嘉數由美 ，係日本嘅一個女藝人同埋配音員。
嘉林機場

嘉林機場（粵音：gaa1 lam4 gei1 coeng4）係喺越南河內嘅一個機場，喺1936年嗰陣起好。
嘉樂庇

嘉樂庇（葡文：José Manuel de Sousa Faro Nobre de Carvalho，1910年9月5號—1988年8月23號）係葡萄牙軍官、第121任澳門總督。
佢生於里斯本，曾喺陸軍服役，並喺印度果阿、安哥拉等地服務。1966年11月26號出任澳門總督，上任冇幾耐就發生一二三事件，令佢要簽署承擔全部責任嘅聲明書。1970年9月獲准續任兩年，同年晉升為將軍。1972年7月又獲准續任兩年。
嘉樂庇重視澳門工業嘅發展，推行以工業作為發展經濟基礎嘅新政策，推動澳氹大橋同埋九澳深水港嘅興建。其中前者更成為當時葡萄牙「十大建設」工程項目之一，呢座大橋更以嘉樂庇總督命名。
1974年，葡國發生「四二五革命」，澳門工商界曾發起簽名運動，挽留佢繼續擔任澳督職務。而喺所有葡國海外省總督喺革命後都被撤職嘅同時，嘉樂庇獲留至同年10月離任，1988年喺葡萄牙里斯本病逝。
嘉朗豪庭

嘉朗豪庭（Carlton Court）係香港私人屋苑，喺九龍紅磡馬頭圍道80號，有1座29層高嘅樓，設有住客會所同停車場，附近係紅磡花園、悅目同昇御門，發展商係嘉華集團，1999年6月起好。
嘉朗豪庭中層以上視野可跨越周邊樓宇，東眺紅磡至九龍灣市貌兼享遠海景。物業行去將來何文田站需要8分鐘時間。
嘉樂庇總督大橋

嘉樂庇總督大橋（葡文：Ponte Governador Nobre de Carvalho）又叫做嘉樂庇大橋，一般啲人會嗌佢做澳氹大橋、舊澳氹大橋、舊大橋又或者係舊橋；係澳門第一條由澳門半島去氹仔嘅跨海大橋，亦係當時葡萄牙「十大建設工程」之一。大橋由澳門半島葡京酒店對開嘅地方一直起到氹仔小潭山北側。

背景
大橋由1970年6月開工，1974年10月正式通車。大橋全長2,569.8米，闊9.2米，雙線來回行車。大橋中間突起，最高地方距離海平面三十五米。開嗰陣曾經係世界最長嘅跨海鋼筋水泥橋，令到澳門半島同氹仔終於唔使靠渡輪來往，可以用車通行。而大橋名係以當時第121任嘅澳門總督嘉樂庇嚟改名，但係一般會嗌佢做舊大橋、澳氹大橋又或者係舊澳氹大橋。
嘉樂庇總督大橋上面設有雙線來回馬路，初期只係畀輕型汽車嚟行同向過橋嘅車收過橋費，後嚟響1976年根據「第12/76/M號法令」取消咗。
後來隨住賭權開放同社會發展，澳門機動車輛數目不斷增加，所以當局趁住亞馬喇迴旋處重整工程嗰時，響2005年4月8號開始暫時封橋半年嚟進行維修工程同臨時交通管制，之後只係畀巴士、的士同緊急車輛嚟行，土地工務運輸局響2007年4月2號宣佈再將管制延長半年去到同年10月5號，並響同年4月5號開始畀返人行，但係行嘅方向要同車行方向相反，而只係畀巴士、的士同緊急車輛嚟行嘅管制就一直延長到而家。

管理
大橋而家係受到《嘉樂庇大橋、友誼大橋及引橋規章》管制。
嘉景軒

嘉景軒係香港住宅大樓，喺九龍紅磡必嘉街43號，2001年起好，15層樓高，有30個住宅單位，發展商係恆基兆業地產。
嘉模堂區

嘉模堂區（葡文：Freguesia de Nossa Senhora do Carmo）係澳門其中一個堂區，範圍係成個氹仔，面積7.6平方公里，住9萬人。
大潭山係呢區最高點，海拔160.4米。
十樽保齡

十樽保齡係最常見嘅保齡運動，用到十個保齡樽排成正三角形。十樽保齡有規範嘅賽制：每場玩十局，頭九局最多兩次機會，而最尾嗰局如果頭兩次機會內全中，可以有額外多一次機會。
十津川

十津川（とつかわ）係日本奈良縣最南邊奧吉野地區嘅行政區劃，人口3千1百。
十災

十災（希伯來文：עשר המכות‎）係《聖經》《出埃及記》中記載嘅十大災難，上帝降臨災難到埃及，勸服法老王釋放為奴嘅以色列民，還佢哋自由。

發生原因
埃及法老王因為佢個心好剛硬，唔肯聽從摩西同亞倫多次嘅請求，俾以色列民離開埃及地，上帝就吩咐摩西、亞倫喺法老面前行多個神蹟奇事，用十大災難降臨到埃及。呢啲大災難每一次都比之前嗰啲嚴重，唔單止導致人身大受苦楚，而且災難嘅本身，就係針對埃及諸神嘅一種審判。喺埃及地，尼羅河係人民崇拜嘅主要對象，青蛙同家畜中嘅公羊、山羊、牧牛，係佢哋尊為神聖嘅神，太陽亦係佢哋所崇拜嘅神。上帝要敗壞埃及呢一切嘅神，所以佢用嘅十災，都具有多方面嘅意義教訓。

第一災：血水災
尼羅河嘅水瞬間變成血水，魚都死晒，河水腥臭，失去埃及河神嘅庇護，舉國恐慌。滿咗七日之後，河水先變返清。但係事情過咗之後，埃及法老認為河水變紅只係偶然，唔當作係一個教訓。

第二災：蛙災
大量青蛙衝咗上岸，走咗入王宮、民居，廚房、睡房裏面到處都係青蛙，喺夜晚，好多人都俾佢哋覺得核突嘅青蛙嚇醒。無奈嘅法老只好請求摩西，叫上帝收返啲青蛙，並答應畀以色列人自由。但係，災禍消失之後，法老就反口，唔肯放以色列人走。

第三災：虱災
埃及人同佢哋嘅牲畜身上，突然都生滿咗虱，啲人都痛苦到難以忍受。

第四災：蠅災
一大班烏蠅飛入埃及嘅宮殿同埃及人嘅屋企，四圍都好污糟，以色列人住嘅地方反而一隻烏蠅都冇。

第五災：畜疫災
埃及田間嘅牲畜，包括馬、驢、駱駝、牛群、羊群，都染上咗嚴重瘟疫，幾乎全部都死晒，法老派人去睇，發覺以色列人嘅牲畜都冇事，但係法老依然好固執，唔肯放百姓走。

第六災：疹瘡災
人同牲畜身上都出疹同生出膿瘡，連好多施法同唸咒嘅術士都因為生瘡而好難企得到。

第七災：雹災
法老仍然唔肯悔改，於是上帝定下時日，決定降冰雹。到咗嗰一日，落咗埃及建國以嚟最大嘅冰雹，田裏所有嘅，包括人、牲畜、植物全部都被摧毀，而以色列人所在嘅地方，一粒冰雹都冇。震驚嘅法老被迫要搵摩西同亞倫，口講話認罪，承認上帝嘅公義，請求停止雹災。摩西伸手禱告，雷聲同冰雹都停止。但係災情停咗之後，法老又唔守信用，唔肯俾以色列人離開。

第八災：蝗災
東風將一大班蝗蟲吹咗去埃及嘅境內，空前絕後嘅厲害，因為蝗蟲遍滿地面，甚至地都變得黑暗，食清咗所有蔬菜同雹災之後剩返喺樹上嘅果實。法老見呢次蝗災，比先前嘅災更加厲害，於是急忙再搵摩西、亞倫嚟，承認佢得罪咗上帝，為求上帝消除災難，法老無奈噉再次向摩西認罪，摩西又接受咗法老嘅請求，蝗蟲俾西風吹到海中。但係蝗災一過咗之後，法老嘅心仍然好似鐵咁硬，唔肯俾以色列人離開。

第九災：黑暗之災
蝗災過咗之後，法老嘅態度仍然強硬，結果又招嚟黑暗之災。連續三日三夜天上都冇太陽，遍地漆黑嘅埃及，乜都睇唔到，大家都認唔到對方，亦唔敢離開屋企。但係以色列人嘅屋企都係光亮嘅。埃及人敬拜太陽神，發現太陽神都唔再庇護佢哋嘅時候，驚恐之下覺得要反省。法老又再搵摩西，答應俾以色列人離去，摩西要求帶走牲畜作為祭物，法老堅決唔肯，並以死威脅摩西。

第十災：長子災
上帝以最後之災警告法老，大劫喺半夜降臨，從法老到婢女甚至獄中被囚嘅埃及人，佢哋屋企嘅長子同頭生嘅牲畜，全部都俾上帝所派嘅使者滅絕。以色列人家按照上帝嘅吩咐，將羊血搽喺門楣門框上，所有人同牲畜都冇受到傷害。喺古埃及，長子係一家裏面最重要嘅，而每戶埃及人家最少都死一個長子。遍地都充滿哀號，法老最後迫不得已同意以色列人帶住牲畜盡快離開。

結論
十災處處都顯明咗上帝嘅權柄同大能，佢唔願意用一次大災毀滅埃及，而用十次嘅的分災嚟警告佢哋，目的係希望法老能夠真正噉覺悟悔改。喺多次嘅災害當中，上帝將以色列民從埃及人之中分別出嚟，顯明選民得到上帝嘅庇佑，喺災難中有幸福。最後要顯明惡人嘅結局，最終要受到上帝嘅報應，而成爲衆人嘅鑒戒。
十月革命

十月革命（又叫布爾什維克革命、俄國共產革命等）響1917年11月7號（儒略曆10月25號）發生，係繼二月革命後俄國喺1917年發生嘅第二次革命。列寧同托洛茨基領導布爾什維克武裝起義，建立第一個社會主義國家俄羅斯蘇維埃聯邦社會主義共和國。革命推翻咗克倫斯基領導嘅俄國臨時政府，導致1918-1920年嘅俄國內戰同1922年蘇聯嘅成立。
十架七言

十架七言，天主教稱為架上七言，係指基督教傳統上認為耶穌畀人釘十字架嗰陣時，臨死之前嘅最後遺言，呢啲遺言分散喺四卷福音書度，後人將佢整理成七句講嘅嘢。

聖經譯文
第一言
「父呀！赦免佢哋，因為佢哋所做嘅，佢哋唔知道。」《路加福音》23章34節
第二言
「我話你知，今日你要同我喺樂園度喇。」《路加福音》23章43節
第三言
「阿媽，睇吓，你個仔。睇吓，你嘅阿媽」《約翰福音》19章26-27節
第四言
「我嘅上帝！我嘅上帝！點解離棄我？」《馬太福音》27章46節，《馬可福音》15章34節
第五言
「我口渴」《約翰福音》19章28節
第六言
「成喇」《約翰福音》19章30節
第七言
「父呀，我將我嘅靈魂交喺你手度！」《路加福音》23章46節
十皇殿

十皇殿係香港舊地名，指上環永樂街、文咸東街同摩利臣街交界嘅三角地。1859年到1895年期間，香港所有絞刑及笞刑都響呢度公開搞，街坊覺得冤氣大，所以就起咗個叫「十皇殿」嘅閻王廟仔，變成呢度嘅地名。
而家十皇殿一帶做咗上環假日行人坊廣場。
十秒

十秒（英文：Decasecond，符號das）係一個好少用嘅時間單位，相當於10秒，或者分鐘。
十米

十米，又寫做籵或者叫公丈（英文：Decametre，符號dam），係一個好少用嘅長度單位，一十米等如百分之一千米，即係10米。
雖然十米呢個長度單位好少用，但係十米嘅平方（dam2）就係一個成日用到嘅面積單位——公畝（a）。
古島清人

古島清人（1968年4月3號—）係日本足球員，司職守門員，效力過平塚比馬，福岡黃蜂，大宮松鼠，及NTT熊本。
古巖淨苑

古巖淨苑（Koon Ngam Ching Yuen）喺香港新界沙田區大圍車公廟路1號，間苑喺1951年起。淨苑係由從小就追隨先師虛雲和尚嘅意昭法師，以虛雲嘅別號「古巖」為淨苑命名。淨苑最核心嘅地方，就係千佛寶殿，喺1995年，意昭法師喺寶殿四周牆壁上面，加上咗四大菩薩同埋五百個羅漢像。
以釋智超方丈為阿頭，古巖淨苑嗰37人嘅朝聖團喺1980年6月25號，喺中華人民共和國四川省成都市新都區寶光寺做咗一個鐘嘅佛教法事。
古山貴實子

古山貴實子 ，係日本嘅一個女藝人同埋配音員。
古川大悟

古川大悟（1999年9月15號—）係日本足球員，司職前鋒，效力千葉JEF聯。
古島清孝

古島清孝 ，係日本嘅一個男配音員，出名嘅配音作品有極限戰士。

配音作品一覽
呢個表唔完整，歡迎加料。
古寺鵑聲

《古寺鵑聲》（英文：Cry of the Cuckoo in the Temple）係聯華影業公司喺1932年嘅一部默片。由梁少坡執導，主要演員有薛兆榮、黃曼梨、葉培基、麥淦池。
古山蓮

古山蓮（1998年11月11號—）係日本足球員，打前鋒位置，效力YSCC橫濱。
古島圭人

古島圭人（1995年9月5號—）係日本足球員，打守門員位置，效力YSCC橫濱。
古家峯

古家峯（英文：Johnny Ku，1992年12月22號—），係香港男歌手，2019年出道，屬星夢娛樂旗下，同時亦係前無綫電視非合約男藝員，現為宏利保險南九龍旗下創世家族財富管理（理財策劃）經理。
伊阿珀托斯

伊阿珀托斯係希臘神話嘅神，亦係第一代泰坦神其中一位，由烏拉諾斯同蓋亞生。佢生咗4位第二代泰坦神：普羅米修斯、厄庇墨透斯、墨諾提俄斯同阿特拉斯。
伊達朱里紗

伊達朱里紗，係日本嘅一個女藝人同埋配音員。
伊野尾慧

伊野尾慧（1990年6月22號—）係日本嘅一個男藝人同埋演員，組合Hey! Say! JUMP成員。
伊野波雅彥

伊野波雅彥（1985年8月25號—）係日本足球員，司職後衞，日本足球代表隊成員。

日本足球代表隊
佢代表日本參加過2014年FIFA世界盃。
伊阿宋

伊阿宋（英文：Jason，希臘文：Ιάσων，拉丁文：Easun）係希臘神話入邊帶領著阿爾哥英雄去奪取金羊毛嘅英雄。
伊達爾戈州

伊達爾戈州係墨西哥嘅一個州，喺國土東部，首府帕丘卡。
伊達稙宗

伊達稙宗（1488年—1565年7月16號，長享2年-永祿8年6月19號），原本叫伊達高宗，係日本戰國時代嘅大名，亦係伊達氏嘅第14代家主。
伊達里子

伊達里子 ，係日本嘅一個女演員。

拍過嘅作品一覽
呢個表唔完整，歡迎加料。
北一真

北一真（1981年12月21號—）係日本足球員，司職守門員，效力過群馬草津溫泉。
北上站

北上站（日文：北上駅／きたかみえき Kitakami eki */?）係東日本旅客鐵道（JR東日本）嘅其中一個鐵路車站。
北九州向日葵

北九州向日葵（日文：ギラヴァンツ北九州）係日本一支職業足球隊，日本丙組職業足球聯賽（J3）球隊之一。球會根據地係福岡縣北九州市，主場係北九州市立本城陸上競技場。

史
佢嘅前身係三菱化成黒崎足球部，1947年成立。2010年加入日本職業足球聯賽。
北

北（粵拼：bak1），或者叫北方，係指東同西中間嘅方向，同南相反。而正北係正東同正西正中間嘅方位，正北同正東或正西垂直，符號N，來自英文North。用真方位角表示，係000度，符號000°，用羅經方位角，係N0°E或者N0°W。
北相反方向係南。正北相反就係正南。
家下嘅地圖，北便通響上邊。
北極亦指最北嘅地方。

引伸
北方，可指方向，亦指北面嘅地方，例如，話有個中國人響北方嚟，亦即係話佢響黑龍江、東北嘅地方嚟。
「北」亦係廣東麻雀一種牌嘅名。

正北同磁北
正北（True North）就係人定義嘅北極，磁北（Magnetic North）就係指南針支針指嘅北邊。正北同磁北係相差幾度，哩個角度，叫（Magnetic declination），亦隨住唔同地點有差別。相差係因為地球磁場產生嘅北同埋正北嘅唔同所致。
北上廣

北上廣（粵拼：bak1 soeng6 gwong2；簡化字：北上广）係中國大陸嘅媒體同網路入面新出嘅名詞。啲人諗住貪方便，先至將中華人民共和國三大城市（北京、上海、廣州）入面嘅第一個中文字串埋一齊嚟用。佢嘅正式講法係「京滬穗」（ging1 wu6 seoi3；簡化字：京沪穗），因為呢三個城市係成個中華人民共和國地區入面，既係經濟實力最犀利、又係有最多鬼佬領事館、甚至係中國三大國際航空樞紐機場嘅三大城市。
喺2010年，中國國務院批准同定咗嗰最犀利嘅三大城市係乜。其中：北京係世界城市；上海同廣州就定成國際大都市。

「北上廣」同「京滬穗」之間嘅區分
「京滬穗」係北京、上海、廣州呢三個城市嘅簡稱。而佢另一個唔規範嘅簡稱——北上廣，喺2009年嗰陣開始，成日喺中國大陸嘅官方媒體嗰度猛咁出現，甚至超過咗「京滬穗」呢三個字嘅機會，甚至喺幾年之後重唔停噉喺度出嚟。而「北上廣」呢個詞最先喺2004年11月22號嘅《中國電腦報》入面出現，嗰時大多數用呢個詞嘅係做IT嗰行啲人。有文章就話「北上廣」呢個詞猛咁喺度用，話諗住反轉雙方對話嘅使用權同時，甚至有媒體話「京滬穗」變成「北上廣」係消滅傳統文化噉解。
北九州

北部九州，泛指九州島嘅北部，包括福岡縣、佐賀縣、長崎縣、熊本縣、大分縣。
北九州市，九州最北面嘅市，係政令指定都市。
北九州地區，而北九州市爲核心嘅都會區，包括埋京築、遠賀地方。
北九州工業地帶，日本四大工業地帶之一。
北九州機場

北九州機場（粵拼：bak1 gau2 zau1 gei1 coeng4，日文：北九州空港）係喺日本福岡縣嘅一個機場，喺2006年3月16號嗰陣正式啟用。
余彭年

余彭年（英文：Yu Pang-lin，1922年11月21號—2015年5月2號），別名彭立珊，係湖南省漣源市藍田鎮中人士，深圳彭年酒店創辦人，中國慈善家，連續3年位列「胡潤慈善榜」「首善」桂冠，2008年累積捐款超過30億人民幣。
余彭年自幼家貧，做過記者，23歲去咗上海打工。中共建國後第5年，1953年俾人誣告係「逃亡地主」，坐咗3年監。1958年由上海經澳門屈蛇走嚟香港打工，之後做老細，搞房地產建築、酒店業、時鐘酒店等。嚮1980年代中國改革開放，余彭年返深圳投資起彭年酒店、彭年廣場等。

行善哲學
余彭年寫咗篇文《我的感言》認為：「子強於我，留錢幹麼？子弱於我，留錢幹麼？」，留錢畀後人會害咗佢哋。所以遺產不留後代，全部撥做公益慈善。余彭年有兩個仔同埋孫仔，都只係做彭年集團嘅職員。
余彭年行善必定親力親為，因為1982年佢捐畀家鄉嘅醫療儀器、醫療中心，救護車俾人改裝成地方領導嘅私家車，余彭年覺得好心痛。
因此佢自資成立彭年光明行動，保證所有捐贈嘅錢都可以直接做好事。白內障患者嘅一切交通費、住宿費、醫療費都係由余先生畀。
余德丞

余德丞（粵拼：jyu4 dak1 sing4，英文：Dickson Yu，1989年9月2號—）係香港男主持、演員同模特兒，無綫電視前藝員，2015年1月開始做細路節目《Think Big天地》同《Think Big大明星》嘅主持，間唔中亦會幫無綫電視做講波佬，例如2020年英格蘭足總盃決賽。2022年4月30號約滿離巢。
佢原本係香港游泳代表隊成員，曾經被譽為方力申、司徒瑞祈嘅接班人。
2018年8月8號晚，余德丞喺西營盤中山紀念公園球場踢波嗰陣突然暈低昏迷，送咗入瑪麗醫院深切治療部搶救，情況一度危殆。

演出
呢個表唔完整，歡迎加料。
余思敏

余思敏（Sammie Yu，1980年3月13號—）係香港女藝人，曾經係香港有線電視娛樂台主播，2011年同藝人鄭中基結婚後一度淡出幕前，到2020年代頭開始重新喺電視節目亮相。

簡歷
余思敏2003年喺香港樹仁學院（而家係香港樹仁大學）新聞及傳播系學士畢業，隨即加入香港有線電視做頭一批娛樂新聞主播。佢亦有修讀香港演藝學院學位課程，2006年畢業。
余思敏2009年採訪電影《家有囍事2009》宣傳活動嗰陣結識咗鄭中基，之後兩人發展戀情，2011年結婚，佢亦辭咗有線電視嘅工作，做全職家庭主婦。佢2011年同2015年先後生咗一個女同一個仔。
余慕雲

余慕雲，香港資深電影界人士，曾經攞過香港電影金像獎專業精神獎。
余悅湛

余悅湛，香港親中派政治人，正職係裝修技工，因為借助專業參與社區工作而有時被一啲親中派媒體訪問。
余應彤

余應彤（英文：Anthony Yu，1990年2月19號—）係香港無綫電視男藝員，2012年第26期無綫電視藝員訓練班畢業，之後曾經拍過唔少電視劇。佢喺香港出世，祖籍廣東開平。
2014年，傳媒影到余應彤同無綫女藝員林穎彤拍拖。
2021年12月由基本藝人轉為經理人合約。
余惠心

余惠心，香港親中派政治人，香港再出發大聯盟發起人之一。
南方舞廳

呢篇文或者呢段要 翻譯（或者由 南方舞廳 (作者)（中文：南方舞廳 (作者)）加料）。 請譯佢。
上次編輯：2023年6月14號 15:00。(翻譯指引)
南方舞廳（洋名：Ruby）係香港女作家，真名未公開。佢幫香港商業電台同廣告公司打過工，2014年開始出頭一本《瑪嘉烈與大衛》小說，2016年開始畀viuTV改編成電視劇，之後viuTV又搵佢監製電視劇。
「南方舞廳」呢個筆名係嚟自香港組合達明一派嘅同名歌《南方舞廳》。
南方樽頭鯨

南方樽頭鯨（學名：Hyperoodon planifrons）係喙鯨科樽頭鯨屬嘅其中一個種。
南方白臉角鴞

南方白臉角鴞（Ptilopsis granti）係一種細種貓頭鷹。佢哋係非洲南部嘅原生物種。曾經有人認為佢係北方白臉角鴞（P. leucopsis）嘅亞種，但現今已將佢哋分開。
南方都市報

《南方都市報》（簡稱「南都」）係中華人民共和國南部嘅一份綜合類日報，喺1995年3月開始試刊，1997年1月1號正式創刊。
佢係廣東省委機關報《南方日報》下級分身，都係出自南方報業傳媒集團，集團總部喺廣州，由廣東省政府黨委操作，報業性質係機關報。事業單位而家由中共廣東省委委託中共廣東省委宣傳部主管同埋主辦。
本報以廣州、深圳兩個城市為中心，覆蓋廣東，係當地影響力較大嘅報紙之一。由2010年12月起，南方都市報重賣到去香港同埋澳門。
雖然係國企操作報紙，不過扮演中國式自由主義角色，同《環球時報》之類個大中華主義立場明顯相對應。
南方醫院

南方醫院（粵拼：naam4 fong1 ji1 jyun2）係中國廣東省廣州市嘅一間醫院，喺白雲區嘅廣州大道北1838號（白雲山東邊嘅麒麟崗嗰度）。呢間醫院喺1941年成立，佢係一間有醫療、教學、科研同預防保健喺埋一齊嘅大型綜合三甲醫院嘅同時，又係成個中國內地嘅其中一間百佳醫院。
呢間醫院喺2004年8月之前係由中國人民解放軍第一軍醫大學負責睺實，到咗2004年8月就畀咗南方醫科大學嚟睺實。而醫院出面嘅牌坊嗰度嘅「南方醫院」呢四個大字係由葉劍英喺1942年嗰時負責寫嘅。
南方民主同盟

南方民主同盟，簡稱「南同盟」。係香港第一個以爭取種族平等為口號嘅政黨。同時，「南同盟」係香港其中一個參政團體。
現任黨主席係龍緯汶，總部響九龍旺角。

歷史
回歸後，香港嘅南亞少數族裔普遍缺乏基礎教育及社會支援，難以出頭。2003年10月，社區工作者龍緯汶同埋一斑南亞少數族裔開始籌備組黨。2004年2月，「南同盟」成立，開始爭取立反種族歧視的法，隨後更加喺2004年香港立法會選舉中，支持查錫我，囉左九千幾票。

社區服務
「南同盟」同時為新界西同埋九龍西區內多種族嘅居民，提供社區事務諮詢及投訴申訴等服務。

參與政治
「南同盟」喺深水埗同埋油尖旺區議會中，都有增選委員。
「南同盟」有人喺影事及娛樂事務管理處電視及電台廣播諮詢小組做組員。
ZB

澤字節：符號ZB，資訊計量單位。
澤比字節：符號Zb，資訊計量單位。
君主航空嘅IATA代碼
瑞士鐵道嘅兩字母簡稱
NHK松山放送局嘅第二識別代碼
zum Beispiel 或者 z. B.，德文嘅「例如」
兩個拉丁字母嘅搞清楚
ZARD作品一覽

以下係日本樂隊ZARD嘅作品一覽表。

演唱會
坂井生前淨係開過兩場演唱會，其中一次響遊輪上面搞，係半公開嘅，所以唔計算在內；而另一次係2004年嘅全國巡演。坊間所講嘅「坂井七場演唱會」，其實有五場都係喺佢死咗之後先搞嘅（以錄影帶出場）。

參加作品
呢度係指以「ZARD」嘅名義同其他歌手所合作嘅歌。基於有時主唱坂井會以個人名義同人哋合作，呢部份嘅作品可以去「坂井泉水」一版睇下。
ZE:A

ZE:A（韓文：제국의 아이들／帝國의 아이들，帝國之子），係韓國嘅一隊男子歌唱組合。
ZEBRA 電池

ZEBRA 電池係種叉得電熔鹽電池，基於成日用材料好似鎳金屬以及鹽之中嘅鈉同氯化物。 技術上稱之為鈉–鎳–氯化物電池（sodium–nickel–chloride battery），有時稱為鈉–金屬–滷化物電池（sodium–metal–halide）。而家通用嘅名由 Zeolite Battery Research Africa Project （沸石 電池 研究 南非 項目）整出嚟。
ZEBRA 電池操作要保持高溫，出於細細嚿散熱快，所以整到大大嚿先實用，適合用喺電網儲能，其次係電動車。ZEBRA 電池比起類似嘅鈉硫磺電池簡單、安全、平；衰在佢嘅能量密度低啲，得 90 至 120 Wh/kg，而鈉硫電池去到 150 Wh/kg。喺類似嘅應用之下，ZEBRA、鈉硫電池嘅對手係出名啲嘅磷酸鐵鋰電池同鋰硫磺電池。
1980 年代以嚟，ZEBRA 嘅設計同發展斷斷續續，1990 年代喺 AERE Harwell 同 AEG 做咗好多研究。丹拿收購咗 AEG，同佳士拿合併之後，AEG 嘅 ZEBRA 部門賣咗出去。而 AERE Harwell 嘅開發部門就分拆成 Beta R&D，2011 年俾通用電氣（GE）收購。GE 試過用 Durathon 個名嚟推出熔鈉-鎳-氯化物電池嘅商業產品，2015年放棄，話因為市場需求而唔係技術問題。鈉–金屬–滷化物電池目前唯一生產商係 FZSoNick。
ZARD

ZARD（日文：ザード），係日本一支以女歌手坂井泉水為中心嘅搖滾樂團，隸屬事務所泉水（SENSUI），唱片公司係Being旗下嘅B-Gram RECORDS。
女主唱坂井曾經響上節目嗰陣講過，覺得以「Z」做開頭會好有力，所以就叫「ZARD」。

成員
ZARD喺1991年組成。樂團曾經有唔少過一名成員，其他曾經被列為ZARD成員嘅包括：
町田文人（結他手）
星弘泰（低音結他手）
道倉康介（鼓手）
池澤公隆（鍵琴手）
到後期ZARD淨係得坂井泉水一名成員。隨住坂井泉水喺2007年5月27號因意外身亡，ZARD亦因而停止活動。
啞天鵝

啞天鵝（學名：Cygnus olor）係雁鴨科天鵝屬嘅雀，主要分佈喺歐亞大陸。
啓明街

啓明街（英文：Kai Ming Street），亦寫啟明街，係香港九龍土瓜灣嘅一條馬路，由榮光街開始，去到玉成街。同隔籬鴻福街一樣連住土瓜灣道一面本來係打通，後尾變咗做一小段行人路，全街都係唐樓，市區重建局重建緊呢條街，長實集團以港紙59億奪得項目。

史
土瓜灣市政大廈暨政府合署未起好前，五十年代至八十年代嘅啓明街就係土瓜灣街市，買餸時間好多人嚟趁墟，好鬼熱鬧，起好咗之後政府將街市搬咗入市政大廈，條街就慢慢變成冷冷清清，吸引整車房搬入嚟做生意，亦成為一條劏房街。
啞

啞係種唔識講嘢嘅病，可以係聲帶有事發唔到音，亦可以係聲帶無問題，但因為聾咗所以學唔返講嘢。
啓

啓（粵拼：kai2）係夏朝第二位君主，亦係中國史上第一位透過世襲攞到權力嘅君主。佢阿爸係當時成功治水嘅禹。禹本來諗住將王位禪讓畀皋陶，點知皋陶死得早，禹就改做禪讓畀皋陶個仔伯益。但係禹死咗後，班諸侯擁立啓做國王，結果啓就繼承佢阿爸個王位。
啓德跑道公園

啓德跑道公園，香港公園之一，遊樂場之一，喺九龍啟德，舊時啟德機場跑道，英文叫Kai Tak Runway Park，亦寫啟德跑道公園。行政上歸九龍城區。設施有公園。
南村站

板橋站 (廣州)：舊稱南村站，廣州地鐵7號綫嘅車站。
南村汽車客運站：喺番禺南村鎮嘅汽車客運站。
南村萬博站：廣州地鐵7號綫嘅車站。
南村站 (石家莊)：石家莊地鐵1號綫嘅車站。
南村站 (茂山)：北韓白茂綫嘅車站。
南杞莓屬

南杞莓屬（學名：Themistoclesia）係杜鵑花目杜鵑花科嘅一個屬。
南柱赫

南柱赫（粵拼：naam4 cyu5 haak1），係大韓民國嘅一個男藝人同埋演員。
南棗

南棗係種由青棗加工整成嘅嘢食，過程需要浸泡、水煮、烘乾同曬乾，色水烏亮透紅。
南棗同紅棗一樣都有補氣血嘅功效，但南棗效果好啲，價錢亦貴唔少，可以用嚟煲湯或者糖水。
南條愛乃

南條愛乃 ，係日本嘅一個女藝人同埋配音員。
善寧會

善寧會，香港一會，慈善團體之一，專門關心臨死之人，同死後種種事。向大眾教育對待死嘅種種，祈待大眾關心，並且服務臨終病人以及家屬。會務主要靠籌款、捐款同服務收入。
一九八六年成立，原本叫善終服務會，至初只不過律敦治療養院一間房。一九九二年，開咗香港首間寧養中心，即白普理寧養中心，一九九五年，轉咗畀醫院管理局，善終帶入公家醫療。一九九七年，開咗譚雅士杜佩珍安家舍，喺長沙灣麗閣邨。二〇一七年，開咗賽馬會善寧之家，亦做埋會址，喺沙田亞公角山路十八號。
善述書室

善述書室喺香港新界粉嶺龍躍頭新屋村裏面，係龍躍頭鄧族祀奉祖先嘅家祠，亦用作教育族中子弟，單以清代科舉，龍躍頭曾經出過三個貢生，十一個例貢生同一個武舉人。善述書室係私人物業，並唔開放畀公眾參觀。書室已被評為一級歷史建築。

史
善述書室喺清道光二十年（1840年）起，用嚟祀奉鄧氏十九世祖鄧雲階嘅靈位。喺第二次大戰之前，書室曾經做教學用途，直到1938年先至結束。戰後就改做幼稚園校舍。而家善述書室只係有時用作族人嘅宴會。

結構
善述書室係傳統兩進式家祠，庭院兩邊設有走廊，廚房同門廳相連，門外有禾坪。善述書室曾經存有古代嘅刀、劍、戟、弓同箭等武器，畀子弟習武之用。
善衡書院

善衡書院（S.H. Ho College），係香港中文大學屬下九間成員書院之一，院訓係「文行忠信」，喺2006年成立，2010年正式招生，亦係配合大學改行四年制嘅學生增長而新設五間成員書院之一。

舊生
鍾耀華：泛民主派嘅學運領袖，前香港中文大學學生會會長，香港專上學生聯會常務秘書
劉頴匡：中大本土學社發起人，前善衡書院學生會幹事會外務副會長，任內曾經發生星巴克進駐事件。
麥傲冬：足球員，而家效力公民足球隊
黃敬修：香港警察公共關係科高級督察，負責警方社交媒體工作，2020年11月因爲涉嫌喺辦公室盜竊警察頭盔、手套、相機電池同罐頭鮑魚被捕。
善明邨

善明邨係香港一條公共屋邨，喺新界調景嶺彩明街2號，一共有10座樓（1座係附翼），2011年入伙。
善意

善意係指懷住良好嘅居心去做一樣嘢，目的係令其他人得益。
善化站

善化站係臺灣鐵路管理局縱貫線南段嘅火車站，喺臺南市善化區。舊時仲有台灣糖業所轄玉善線、善化線。
本站喺臺南市正中央，定位係南科、佳里、麻豆、玉井、大內、烏山頭水庫等方向喺鐵公路轉運站。
佩魯賈

佩魯賈（意大利文：Perugia）係意大利翁布利亞首府，人口17萬。
維基同享有多媒體嘅嘢：Perugia
佩魯賈排球

佩魯賈排球（英文：Sir Safety Umbria Volley）係意大利佩魯賈嘅職業排球球會，依家打緊意大利超級排球聯賽。
佩蒂納克斯

佩蒂納克斯（Pertinax，126年8月1號—193年3月28號）係羅馬帝國皇帝，193年在位，在位得嗰86日。
佩迪里

佩迪里（Rochi Melkiano Putiray，1970年6月26號—）係印尼足球員，司職前鋒。佩迪里最為人熟識嘅係佢色彩鮮豔同埋不斷變化嘅髮型，因為咁佢畀人叫做「變色龍」。

職業生涯
佩迪里去過法國聯賽發展，但係因為唔適應天氣而返返印尼。1999年舉行嘅亞洲盃足球賽外圍賽，其中一場分組賽作客對戰香港，佩迪里表現非常好，所以吸引咗香港嘅快譯通邀請加盟，其後都效力過愉園、傑志同埋南華等球會。2004年佢幫傑志以2-1擊敗意大利甲組足球聯賽球隊AC米蘭，佢喺嗰場重射入咗兩球，其後就被急召返返印尼足球代表隊，出戰2004年亞洲盃足球決賽週。
佩西比萬隆

佩西比萬隆（英文：Persib Bandung）係印尼萬隆一間職業足球球會，依家踢緊印尼甲組聯賽。
佩薩羅

佩薩羅（Pesaro）係意大利馬其佩薩羅烏爾比諾省首府，人口10萬。
中文中學

香港中文授課中學， 簡稱中文中學、中中，即係用中文（廣東話）為主要教學語言嘅中學。除咗英文、英國文學等科目之外，其他科嘅老師都用中文講書，而課本、筆記等都係中文嘅。
但於微調中學教學語言政策實施咗之後，香港唔會再分純中文中學同純英文中學。但唔少人都會照用英中、中中等嘅名。
中戈壁

中戈壁（Дундговь）係蒙古一盟，首府曼達勒戈壁。
中提琴

中提琴係一種弓弦樂器，佢嘅音域比小提琴低完全五度。佢嘅空弦由粗到細依序係c-g-d'-a'。音色同小提琴、大提琴比顯得好隱晦。平時用中音譜記號（alto clef）記譜，高音域就用高音譜記號。
維基同享有多媒體嘅嘢：Viola (music)
中文Hip hop

中文Hip hop（英文：Chinese hip hop）又稱中國嘻哈、中國說唱，係中國音樂入面嘅一類。呢種音樂風格最早係出自1984年嘅《Beat Street（英文：Beat Street）》電影，佢通過大使館工作人員或者係外國生意人同埋佢哋嘅屋企人以錄影帶嘅方式輸入中國。
中文一分鐘

《中文一分鐘》（英文：One Minute's Chinese）係由香港電台電視部製作嘅電視教育資訊節目，由香港浸會大學中文系前系主任、現任榮譽教授陳永明主持，以每日一分鐘形式，以唔同主題介紹中國語文嘅文字、文學、同文化，幫助觀眾對中國語文有更深入同多角度嘅認識，亦會討論中港語言同文化差異，以及有關粵語正音 、錯別字等嘅常見中國語文問題。呢個節目由語文教育及研究常務委員會轄下嘅語文基金贊助。
節目禮拜一至禮拜五喺無綫電視翡翠台同亞洲電視本港台播出，並喺香港電台第一台、香港電台第二台、香港電台第五台播出聲音版本。逢禮拜六會有「週末重溫」，畀觀眾重溫嗰個禮拜五日播出嘅內容。
中文姓氏

中文姓氏係漢族同埋周邊民族嘅姓，包括一個漢字嘅單姓或者係兩個同多個漢字嘅複姓）。漢族傳統嘅姓名系統中包括姓、氏、名、字、號等。
基本上，雙姓係兩姓合為一姓（唔同於複姓），好似張簡、范姜咁樣，類似情況包括冠夫姓（譬如陳馮富珍、葉劉淑儀、林鄭月娥、李徐子淇）。不過依家社會講求男女平等，其實呢種習俗已經好少見。
中拂大介

中拂大介（粵拼：zung1 fat6 daai6 gaai3；日文：中仏 大介(Nakaharai Daisuke)；1977年5月22號—）係日本足球員，司職中場，效力過福岡黃蜂，及京都不死鳥。
中指

中指即係第三隻手指，食指同無名指中間，係五隻手指入面最長。
舉中指有冒犯其他人嘅意思。
古代奧林匹克運動會

古代奧林匹克運動會（粵拼：gu2 doi6 ou3 lam4 pat1 hak1 wan6 dung6 wui2，希臘文：Αρχαίοι_ολυμπιακοί_αγώνες）係古希臘嘅一種運動同宗教性慶典。
佢喺公元前776年至公元394年一直喺古希臘城市奧林匹亞度搞，一共293屆。期間主要由希臘各城邦參加，後嚟畀歐洲嘅羅馬人狄奧多西大帝以異端之名而冇再搞。
古來氏章

古來氏章係伊斯蘭教典籍《可蘭經》入面嘅第106章（蘇拉）。
古以色列人

古以色列人（/ˈɪzrəlaɪts, -riə-/， 希伯來文：בְּנֵי יִשְׂרָאֵל‎，羅馬拼音：Bənēy Yīsrāʾēl，意思係  ｢以色列之民｣）係一班閃語族群嘅部落，喺鐵器時代期間住喺迦南地。
古以色列人嘅會幕嘅模型
“以色列”呢個名，最先喺法老麥倫普塔（英文：Mernaptah）喺主前1200年代所寫嘅版塊出現。現代嘅考古學發現，古以色列人係由迦南人分支出嚟，之後發展咗圍繞住耶和華嘅一神論宗教。佢哋講迦南話嘅一種方言，之後演變成爲聖經希伯來文。喺鐵器時代期間，以色列聯合王國出現咗。喺王國分裂之後，北國以色列喺主前720年代俾亞述毀滅，而南國猶大就喺主前586年俾巴比倫消滅。古以色列人有部分俾人驅逐咗去巴比倫，但係喺居魯士大帝掌權之後，佢哋返咗去以色列。
根據《聖經》記載，以色列人係雅各嘅後代，之後改咗名叫“以色列”。喺經過迦南地嘅一次旱災之後，雅各同佢嘅12個仔逃咗去古埃及，成爲以色列十二支派。以色列人喺埃及耐咗之後成爲咗奴隸，並喺摩西嘅帶領之下，成功逃離埃及，喺約書亞之下，成功佔據迦南。
大部分嘅學家都認爲妥拉嘅記載並唔完全合乎現實，反而係一種國家神話，但係内容嘅中心應該有真實嘅歷史背景。聖經所提及嘅聯合王國亦同樣受唔同嘅學家質疑。
猶太人同撒瑪利亞人都係以古以色列人為祖先。猶太人嚟自猶大支派、便雅憫支派、同部分嘅利未支派。撒瑪利亞人嚟自約瑟支派入面嘅以法蓮支派同瑪拿西支派、同埋留咗喺迦南地嘅利未支派。有其他族群都有聲稱嚟自古以色列人。
古佩玲

古佩玲（粵拼：gu2 pui3 ling4，英文：Kelly Gu，1999年9月18號—）係香港女藝人，2019年度香港小姐競選嘅季軍，參選前係多倫多大學傳媒系嘅學生，依家係無綫電視嘅女藝員。

演出
呢個表唔完整，歡迎加料。
古俁健次

古俁健次（1964年7月15號—）係日本足球員，司職中場，效力過磐田山葉，及新潟天鵝。
古代世界七大奇蹟

古代世界七大奇蹟係指前2世紀到前1世紀喺地中海嘅7個偉大建築。除咗胡夫金字塔之外，其餘六個經已消失咗。
古來氏

古來氏（粵拼：gu2 loi4 si6，阿拉伯文：قريش‎‎，羅馬拼音：Quraysh）係喺伊斯蘭教信仰產生嗰陣佔據緊麥加嘅一個部落。
光岡湧太郎

光岡湧太郎，係日本嘅一個男藝人同埋演員。
光學顯微鏡

光學顯微鏡（粵拼：gwong1 hok6 hin2 mei4 geng3，optical microscope），係一種通常用可見光同透鏡系統令到啲細舊嘅嘢產生放大效應嘅顯微鏡。
光宅

光宅喺大唐同埋武則天時期嘅位置。
光宅（684年九月—十二月）係唐睿宗李旦嘅年號，但係實際上由武則天操縱朝政，李旦毫無實權。一般當做武則天嘅年號。

大事記
文明元年九月，武則天頒布《改元光宅赦文》，遷都洛陽；大赦九月五日昧爽之前，大辟以下罪犯。
光宅淨係用咗四個月。平息李敬業叛亂之後，武則天以《尚書 武成》「惇信明義，崇德報功，垂拱而天下治」，改元「垂拱」。
光定

光定係西夏皇帝李遵頊嘅年號，相當於公元1211年到1223年，前後總共13年。
光州

光州（韓文：광주）響大韓民國嘅西南部，而家係大韓民國第五大城市。光州行政上叫光州廣域市（韓文：광주-광역시），即係大都會級嘅城，地位同道同級。全市佔地501.24平方公里，2016年人口約150萬。
光州以前係全羅南道省城，響1986年獨立咗出來，不過全羅南道個道廳一直設喺光州，直至2005年搬去木浦市附近嘅務安郡南岳里。

歷史
古代百濟時代光州地區屬於武珍郡，收尾武珍郡升格咗為武珍州。892年甄萱喺武州地區建立咗後百濟，936年後百濟滅亡之後，王建建立咗高麗國，佢將武州改咗個名稱為光州。喺日治時期，光州面又升為光州邑，再升為光州府。八一五光復之後，1949年光州府改稱光州市。
1980年，光州民主化運動響呢度爆發。1986年升格直轄市。1995年大韓民國政府又將光州直轄市改稱光州廣域市。

交通
光州機場連接仁川國際機場、金浦國際機場同埋韓國國內啲其他主要機場。
韓國鐵路連接首爾同埋木浦。
高速公共機車連接韓國國內其他主要城市。
光州地鐵
光州廣播

光州廣播（韓文：광주방송）係韓國光州同全羅南道嘅商業廣播公司，喺1995年5月14號開播，總部喺光州廣域市南區社稷洞。
光學望遠鏡

光學望遠鏡（英文：Optical telescope），係望遠鏡嘅主要類型，用到光學原理將聚焦光線形成影像，畀人直接睇或者影低。光學望遠鏡主要分做三類：反射望遠鏡、折射望遠鏡，同埋混合頭兩種嘅反射折射望遠鏡。
光山

光山係中國河南信陽一個縣，總面積1829平方公里，人口84萬。
光岡眞矢

光岡眞矢（1976年4月22號—）係日本足球員，司職前鋒，效力過橫濱飛翼，京都不死鳥，仙台七夕，及佐川急便東京。
光學工程

光學工程（optical engineering）係工程學一門，研究光學知識喺工程設計上嘅應用。
土神誕

土神誕，減筆寫做土神𧩙、土神旦，係土神嘅寶誕，係同土地公有關。亦都有寫做土地誕（地讀陰上聲），同減筆土地𧩙同土地旦。神誕唔止一日，響正月初十、正月十九、二月初二、二月初十、三月初十、四月初十同五月初十。個誕亦都叫福德正神聖誕、同土地正神聖誕。
土耳其咖啡

土耳其咖啡（Turkish coffee）係一種土耳其式嘅咖啡，起源自鄂圖曼帝國，特色係用一個長柄嘅細口銅罐壺，用直火式沖煮方法萃取出濃厚嘅咖啡。
將冰水放入土耳其咖啡壺度，加入磨好嘅咖啡粉，用大火煲熱，唔好攪動佢，等咖啡粉沫浮喺最面，再落啲白砂糖，等啲糖溶咗之後先好攪動佢，攞開個銅罐，等啲泡下降，再煮熱，重覆三次，最後倒返落杯度，加啲豆蔻粉調味，一杯土耳其咖啡就完成。
呢種咖啡經已做咗土耳其嘅非物質文化遺產。
土耳其人民銀行

土耳其人民銀行（英文：Halkbank Volleyball）係土耳其安卡拉嘅職業排球球會，依家打緊土耳其職業排球聯賽。
土耳其共產黨

土耳其共產黨（Türkiye Komünist Partisi，TKP）係土耳其一個政黨，2001年成立，總部喺伊斯坦堡，阿頭係Aydemir Güler，代表色係紅色、黃色、白色，原名社會主義者力量黨（Sosyalist İktidar Partisi，SİP），2001年改做家下個名。
呢篇土耳其共產黨係政治類嘅楔位文章，未完成；麻煩你幫手加下料，充實佢。
土耳其史

土耳其史可以追溯到舊石器時代細亞細亞嘅人類活動。呢個地區喺公元前1世紀落入古羅馬嘅統治。324年羅馬帝國皇帝君士坦丁大帝將首都搬到拜占庭，自此土耳其嘅地區成為羅馬帝國同之後嘅拜占庭帝國嘅核心。1299年突厥嘅鄂圖曼一世建立鄂圖曼帝國，土耳其嘅地區逐漸落入鄂圖曼，1453年更將拜占庭帝國消滅。到20世紀頭因為喺第一次世界大戰戰敗，國家陷入混亂，最後由凱末爾喺1923年建立土耳其共和國。
土耳其人

土耳其人（粵拼：tou2 ji5 kei4 jan4，土耳其文：Türkler）係發源自土耳其嘅一個族群，估計全球約莫有6.3到6.9千萬人。
二戶站

二戶站（日文：二戸駅／にのへえき Ninohe eki */?）係東日本旅客鐵道（JR東日本）嘅其中一個鐵路車站。
二戶站係日本楔位文，重未完成，麻煩你幫手補充內容。
二按

二按係物業貸款嘅一種。借款人嘅物業本身已經有按揭貸款，再用物業嘅淨值（估值減去物業貸款餘額）做抵押擔保而攞嘅貸款，就係二按。
二手貨

二手貨（used good / second-hand good）係一件曾經俾人買過嘅物品，之後覺得唔啱用或者已經再冇用，以比本身售價低嘅價錢轉手將件物品賣畀另一個人。衫同汽車等嘅嘢都成日俾人攞嚟噉做。但有啲珍藏品或絕版物品，可能會俾人炒賣，售價會比本身價格更高。
二手車

二手車，又叫易手車，係指用過嘅車，同新車相對。皆因呢啲車比起啱啱出廠嘅新車平一截，所以都有一定嘅市場，而賣幾錢就主要睇車齡、行咗嘅里數同埋保養情況等等因素。
二撇雞

二撇雞，又叫八字鬚，正式名髭，係嘴唇上邊嘅鬚，呈「八」字形，睇落似兩撇。
二撇雞喺香港演藝界入面，係吳耀漢、馮淬帆嘅標誌性形象。
二手玫瑰

二手玫瑰係由樂手梁龍1999年喺中國大陸組嘅一隻搖滾樂隊。

《歌手2024》
2024年5月，加盟湖南衛視《歌手2024》、為首發歌手。
二打六

二打六即係啲無關重要、可有可冇嘅人或角色。

點解
二打六就係二加六，得個八，唔夠十足十，所以引申做可有可無。
培僑中學

培僑中學（Pui Kiu Middle School）係香港一間中文中學，由華僑集資建校，喺北角寶馬山。佢同香島中學一樣，係一間出名嘅左派（親中派）學校，逢星期一早會都有升旗禮。而家校長係伍煥傑。
中學原校址喺跑馬地活道，而家喺北角寶馬山天后廟道上面。一九四六年開校係私校，直至一九九一年轉爲受香港政府資助，成爲直接資助學校。
新校舍有泳池、學生宿舍等。
培正中學

培正中學係中國華南嘅珠三角洲地區入面，歷史最耐嘅基督教浸信會學校。呢間學校從1889年成立一直到而家為止，出現咗4間嗌「培正」嘅名嘅學校。

史
其實早就喺1889年11月28號由浸信會嘅三位華人牧師李濟良、馮景謙同廖德山喺廣州越秀嘅秉政街搞咗間基督教書院，嗰時就改名做「培正書院」。之後喺1938年1月嗰時因為第二次世界大戰而搬到港澳及台山一帶。而廣州嗰間係1984年先至改返之前嘅名嘅事，喺1958年——1984年期間未出現過「培正中學」嘅名。

成個華人界入面嘅培正中學
廣州市培正中學：喺廣州市越秀區。
香港培正中學：喺香港何文田。
澳門培正中學：喺澳門高士德大馬路。
台山市培正中學：喺四邑台山市。
培僑書院

培僑書院（英文：Pui Kiu College）係香港一間小學兼中學，喺新界沙田大圍大圍新村路，2005年建校。辦學宗旨係「中西薈萃，培育出類拔萃新生代」。
培士頓

培士頓（英文：Preston）係英國英倫蘭開夏郡一座城，人口12萬。
培成路

培成路（Pui Shing Road）係香港新界坑口一路，地屬將軍澳新市鎮住宅區，原本駁住常寧路同寶寧路，後尾寶寧路起坑口體育館，截斷培成路，盡頭變咗迴旋處，淨低六百米長。
十七年週期蟬

十七年週期蟬（英文：17-year cicada；學名：Magicicada cassini，簡稱十七年蟬）係沙蟬下嘅一種物種，亦係其中一種週期蟬。
佢哋蟬如其名，最出名嘅特徵係一世蟲生命週期成 17 年咁長（以昆蟲嚟講好長命）。
十七烷

十七烷（Heptadecane）係烷烴一種，每個分子有17個碳原子同36個氫原子，化學符號C17H36。
十七邊形

十七邊形，或者叫十七角形，係有17條直邊嘅多邊形，總共有17隻角，內角和2700°。
十一烷

十一烷（Undecane）係烷烴一種，每個分子有11個碳原子同24個氫原子，化學符號C11H24。
十一邊形

十一邊形，或者叫十一角形，係有11條直邊嘅多邊形，總共有11隻角，內角和1620°。
十一月廿四

十一月廿四係黃曆十一月嘅第廿四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
古布華

古布華（法文：Courbevoie）係法國一座城，喺法蘭西島上塞納，人口9萬。
古希臘哲學

古希臘哲學（粵拼：gu2 hei1 laap6 zit3 hok6）係指古希臘時期嘅哲學。

知識論
内文：知識論
睇埋：科學哲學
早喺古希臘哲學當中，柏拉圖等哲學家就經已成日喺度諗知識論相關嘅問題。例如係柏拉圖寫嘅蘇格拉底式對話（古希臘一種出名嘅文體，描寫蘇格拉底同第啲角色就各種哲學課題進行反覆嘅答問）《美盧篇》（Μένων / Ménōn）就有講到想像中嘅蘇格拉底同啲人討論知識嘅定義，途中書入面嘅蘇格拉底有主張「淨係得真確信念，唔算係具有知識」噉嘅見解:97。
打後嘅古希臘思想家都有提到知識懷疑論噉嘅諗法。
古希臘戲劇

古希臘戲劇（Ancient Greek Theatre）係指古希臘嘅戲劇文化。
古希臘文

古希臘文（Ἑλληνική），係古希臘用嘅語言，喺前9世紀到6世紀用。出名作家例如荷馬。
古希臘文後來演變成通用希臘文，再變成現代希臘文。
古巴海蝠魚

古巴海蝠魚（學名：Malthopsis gnoma）係棘茄魚科海蝠魚屬嘅其中一個種。
古巴革命

古巴革命係1953年到1959年期間古巴嘅一場民主革命，由菲德爾·卡斯特羅領導，最後成功推翻獨裁者巴蒂斯塔。
古巴鱷

古巴鱷係一種中型鱷魚，身長大約2米至2.5米。最容易認佢係個身黑、黃雙間，同眼上面有骨質突起。古巴鱷極之好勇鬥狠，成個身可以跳出水面捕食，根據記錄佢哋可以跳到1.5米高，所以又畀人稱為「袋鼠鱷魚」。古巴鱷嘅分布最細，喺1959年更差啲絕種，但係經過保育計劃之後，開始重建種群。引入青年島（西班牙話：Isla de la Juventud）嘅眼鏡凱門鱷就係以古巴鱷嘅幼鱷為食物。可以同美洲鱷交配。

分布
古巴鱷係分布最細嘅一種鱷魚。主要分布響古巴嘅札巴塔沼澤地（Zapata Swamp）。主要棲息響淡水沼澤濕地裏面。

食啲乜
古巴鱷年幼時主要食魚、無脊椎動物為生，長大後改食烏龜同其他哺乳動物。

繁殖
巢係響地上挖掘出嚟，巢內混有爛泥同植物。每次生 20-50 隻蛋。

保育狀況
1959至1960年，古巴政府響野外捉咗幾百隻野生古巴鱷放入飼養場，作保育用途。目前古巴一共有3個大型養殖場。
嘉芙蓮莊臣

嘉芙蓮莊臣（粵音：gaa1 fu4 lin4 zong1 san4，英文：Katherine Johnson，1918年8月26號—2020年2月24號），原先個名係基奧娜嘉芙蓮高文（Creola Katherine Coleman），係個美國嘅數學家同埋物理學家，1918年嗰陣喺西維珍尼亞州白硫磺泉鎮度出世。嘉芙蓮莊臣喺美國太空總署（NASA）同埋佢嘅前身美國國家航空諮詢委員會（NACA）度做咗卅五年嘢咁耐，而佢至叻係計一啲好鬼複雜嘅數。佢亦係最早喺NASA度做嘢嘅非裔女性科學家之一。佢嘅經歷後嚟畀人攞去改編做電影《NASA無名英雌》。
嘉芙蓮薛達鍾斯

嘉芙蓮薛達鍾斯，CBE（英文：Catherine Zeta-Jones，1969年9月25號—）係英國一位女演員。佢攞過好多獎，包括奧斯卡金像獎、英國電影學院獎、東尼獎，同埋喺2010年獲頒大英帝國勳章（CBE），用嚟表揚佢喺電影同埋對人道主義嘅努力。